Karl-Ludvig Bugge

Karl-Ludvig Bugge (1915–1987) var en norsk skuespiller, dramatiker, filmmanusforfatter, forfatter og oversetter. Han var en kort periode gift med skuespiller Wenche Klouman.

 Karriere 
Bugge begynte sin karriere som ulønnet nattevaktassistent i Morgenbladet i de harde 1930-årene, ifølge vaskeseddelen på en bok han utga på Aschehoug forlag i 1978.

Etter å ha virket noen år som journalist dobbeltdebuterte han ifølge egen bok på Centralteatret som dramatiker og skuespiller, og var i en årrekke tilknyttet dette teatret. Parallelt med teaterkarrieren var han på slutten av 1940-tallet fast filmanmelder i Morgenbladet.

Bugges skuespill Det kunne vært deg hadde premiere på Centralteatret i februar 1951, og Arbeiderbladets anmelder Paul Gjesdahl var begeistret. Også andre norske teatre satte opp dette stykket samme vår. I Bergen ble det oppført av Den nationale Scene. Trøndelag Teater turnerte med det samme lystspillet i Trøndelag, på Mørekysten og i Nord-Norge; Bugge var selv regissør for denne oppsetningen. Da Centralteatret tok opp igjen stykket etter sommerferien 1951, hadde Bugge selv overtatt hovedrollen som den unge ektemannen med kallenavnet «Pompen»; i vårsesongen hadde rollen blitt spilt av Frank Robert. Arbeiderbladet omtalte stykket som «Karl Ludvig Bugges velskapte og muntert verdenskloke lystspill», og berømmet forfatterens innsats i rollen som «Pompen». Lystspillet ble senere filmatisert med Henki Kolstad, Inger Marie Andersen, Wenche Foss og danske Ebbe Rode i hovedrollene, og Bugge skrev også filmmanuset.

I 1960 og 1961 medvirket Karl-Ludvig Bugge også i oppsetninger på Nationaltheatret.

Han oversatte en rekke skuespill for oppføring på norske scener, og var også regissør for flere av disse oppsetningene på scener rundt om i landet.

 Filmografi 
 : Det kunne vært deg – manusforfatter, basert på Bugges eget skuespill med samme tittel
 : Ute blåser sommervind – manusforfatter, sammen med Ragnar Arvedson, etter en roman av Per Bang
 : Bedre enn sitt rykte – skuespiller i rollen som engelsklektor Knirken
 : Venner – skuespiller i rollen som politifullmektig

 HørespillHartenstein, Tilman: Det usynlige teatret: Radioteatrets historie 1926-2001, Oslo 2001, s. 208 
 1952: Det kunne vært deg

 Skuespill 
 1941: Fortunas sønn Peter 
 1947: Adam og hans guder (komedie). Premiere på Centralteatret i 1947.
 1951: Det kunne vært deg (lystspill). Urpremiere på Centralteatret 6. februar 1951.
 Kunsten å leve (lystspill)

 Oversettelser 
 1944: Blink går over alle grenser. Basert på Lars-Levi Læstadius' skuespill fra 1943 ved samme navn. Premiere på Det Nye Teater 8. november 1944.
 1945: Seks kamerater. Basert på skuespillet «The Hasty Heart» av amerikanske John Patrick. Premiere på Det Nye Teater 15. november 1945.
 1955: Gressenkemannen. Basert på George Axelrods skuespill The Seven Year Itch. Premiere på Centralteatret 9. august 1955.
 1957: Hva vet mamma om kjærlighet? Basert på William Douglas-Homes skuespill The Reluctant Debutante fra 1955. Premiere på Centralteatret 10. oktober 1957. 
 1957: Mr. Jones banker på. Basert på skuespillet «The moon is eating us» av John Boynton Priestley. Premiere på Centralteatret 5. desember 1957. I denne oppsetningen spilte Karl-Ludvig Bugge også rollen som Malcolm Weedon.
 1960: Janus. Originalversjonen av samme navn er forfattet av Carolyn Green. Premiere på Trøndelag Teater 25. november 1960.

 Bibliografi 
 : Teaterkunnskap. Medforfattere: Eva Røine og Erik Pierstorff. Brevkurs bestående av fire brev, utgitt i bokform, av Elingaard Brevskole, Oslo. Det fremgår av forordet i boken at Bugge var redaktør for boken/brevkurset samt forfatter av brev 4 «Teatret i arbeide».
 : Bekkimellom : om små venner med og uten vinger; Aschehoug forlag, Oslo.

 Referanser 

 Eksterne lenker 


Kategori:Norske forfattere
Kategori:Norske skuespillere
Kategori:Personer fra Oslo